CELEX: 32020D2140
Language: el
Date: 2020-12-15 00:00:00
Title: Απόφαση (EE) 2020/2140 του Συμβουλίου της 15ης Δεκεμβρίου 2020 σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που συστάθηκε με την ευρωμεσογειακή συμφωνία αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και της κυβέρνησης του Κράτους του Ισραήλ, αφετέρου, σχετικά με τη θέσπιση του εσωτερικού κανονισμού της μεικτής επιτροπής

18.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 430/21
               
            
         ΑΠΟΦΑΣΗ (EE) 2020/2140 ΤΟΥ ΣΥΜΒΟΥΛΙΟΥ
         της 15ης Δεκεμβρίου 2020
         σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που συστάθηκε με την ευρωμεσογειακή συμφωνία αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και της κυβέρνησης του Κράτους του Ισραήλ, αφετέρου, σχετικά με τη θέσπιση του εσωτερικού κανονισμού της μεικτής επιτροπής
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η ευρωμεσογειακή συμφωνία αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και της κυβέρνησης του Κράτους του Ισραήλ, αφετέρου (1) («η συμφωνία») συνήφθη από την Ένωση με την απόφαση (ΕΕ) 2020/952 του Συμβουλίου (2) και τέθηκε σε ισχύ στις 2 Αυγούστου 2020.
                  
               
                     (2)
                  
                  
                     Με το άρθρο 22 της συμφωνίας συστήνεται επιτροπή απαρτιζόμενη από αντιπροσώπους των συμβαλλομένων μερών («η μεικτή επιτροπή») για τη διασφάλιση της διαχείρισης και της ορθής εφαρμογής της συμφωνίας.
                  
               
                     (3)
                  
                  
                     Το άρθρο 22 παράγραφος 3 της συμφωνίας προβλέπει ότι η μεικτή επιτροπή θεσπίζει τον εσωτερικό κανονισμό της.
                  
               
                     (4)
                  
                  
                     Προκειμένου να διασφαλιστεί η ορθή εφαρμογή της συμφωνίας, θα πρέπει να θεσπιστεί ο εσωτερικός κανονισμός της μεικτής επιτροπής.
                  
               
                     (5)
                  
                  
                     Ενδείκνυται να καθοριστεί η θέση που πρέπει να ληφθεί εξ ονόματος της Ένωσης στην πρώτη συνεδρίαση της μεικτής επιτροπής, δεδομένου ότι η απόφαση της μεικτής επιτροπής για τη θέσπιση του εσωτερικού κανονισμού της θα παράγει έννομα αποτελέσματα για την Ένωση. Η θέση της Ένωσης στο πλαίσιο της μεικτής επιτροπής θα πρέπει να βασιστεί στο σχέδιο απόφασης της μεικτής επιτροπής,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Η θέση που πρέπει να ληφθεί εξ ονόματος της Ένωσης στην πρώτη συνεδρίαση της μεικτής επιτροπής που συστάθηκε με το άρθρο 22 της ευρωμεσογειακής συμφωνίας αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και της κυβέρνησης του Κράτους του Ισραήλ, αφετέρου, σχετικά με τη θέσπιση του εσωτερικού κανονισμού της μεικτής επιτροπής βασίζεται στο σχέδιο απόφασης της μεικτής επιτροπής (3).
            
            
               2.   Οι αντιπρόσωποι της Ένωσης στο πλαίσιο της μεικτής επιτροπής μπορούν να συμφωνήσουν σε αλλαγές ήσσονος σημασίας στο σχέδιο απόφασης της μεικτής επιτροπής χωρίς περαιτέρω απόφαση του Συμβουλίου.
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 15 Δεκεμβρίου 2020.
            
               
                  Για το Συμβούλιο
               
               
                  H Πρόεδρος
               
               J. KLOECKNER
            
         
         
            (1)  ΕΕ L 208 της 2.8.2013, σ. 3.
         
            (2)  Απόφαση (ΕΕ) 2020/952 του Συμβουλίου, της 26ης Ιουνίου 2020, σχετικά με τη σύναψη εξ ονόματος της Ένωσης της ευρωμεσογειακής συμφωνίας αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και της κυβέρνησης του κράτους του Ισραήλ, αφετέρου (ΕΕ L 212 της 3.7.2020, σ. 10).
         
            (3)  Βλέπε το έγγραφο ST 13483/20 στον ιστότοπο http://register.consilium.europa.eu.